CELEX: 62020TN0430
Language: el
Date: 2020-07-09 00:00:00
Title: Υπόθεση T-430/20: Προσφυγή της 9ης Ιουλίου 2020 — KV κατά Επιτροπής

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/60
            
         
      Προσφυγή της 9ης Ιουλίου 2020 — KV κατά Επιτροπής
      (Υπόθεση T-430/20)
      (2020/C 279/75)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: KV (εκπρόσωπος: M. Velardo, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      O προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 23ης Μαΐου 2019 με την οποία ο προσφεύγων αποκλείστηκε από τον διαγωνισμό EPSO/AD/371/19 λόγω έλλειψης επαγγελματικής πείρας·
               
            
                  —
               
               
                  να ακυρώσει την απόφαση της 19ης Σεπτεμβρίου 2019 με την οποία απορρίφθηκε το αίτημα επανεξέτασης του αποκλεισμού του προσφεύγοντος από τον διαγωνισμό EPSO/AD/371/19·
               
            
                  —
               
               
                  να ακυρώσει την απόφαση της ΑΔΑ, της 31ης Μαρτίου 2020, με την οποία απορρίφθηκε η ένσταση που άσκησε ο προσφεύγων δυνάμει του άρθρου 90, παράγραφος 2, του ΚΥΚ.
               
            Ο προσφεύγων ζητεί επίσης από το Γενικό Δικαστήριο να καταδικάσει την Επιτροπή στα δικαστικά έξοδα.
      
         Λόγοι ακυρώσεως
      
      Προς στήριξη της προσφυγής του, ο προσφεύγων προβάλλει πέντε λόγους ακυρώσεως.
      
                  1.
               
               
                  Με τον πρώτο λόγο προβάλλεται πρόδηλο σφάλμα εκτιμήσεως, καθόσον δεν ελήφθησαν υπόψη τα τρία έτη επαγγελματικής πείρας του προσφεύγοντος στον τομέα της επικοινωνίας.
               
            
                  2.
               
               
                  Με τον δεύτερο λόγο προβάλλεται παράβαση της προκήρυξης του διαγωνισμού, καθόσον η εξεταστική επιτροπή έθεσε κριτήρια αξιολόγησης των υποψηφίων που δεν συνάδουν με την προκήρυξη του διαγωνισμού, απαιτώντας, ιδίως, ειδική επαγγελματική πείρα στον τομέα της επικοινωνίας.
               
            
                  3.
               
               
                  Με τον τρίτο λόγο προβάλλεται παραβίαση της αρχής της ισότητας, καθόσον η εξεταστική επιτροπή, αξιολογώντας τους υποψηφίους βάσει κριτηρίων διαφορετικών από εκείνων που είχαν καθοριστεί στην προκήρυξη του διαγωνισμού, δεν διαφύλαξε την τήρηση της αντικειμενικότητας και της αμεροληψίας κατά την εξέταση της επαγγελματικής πείρας των υποψηφίων.
               
            
                  4.
               
               
                  Με τον τέταρτο λόγο προβάλλεται παράβαση της υποχρέωσης αιτιολόγησης, καθόσον η EPSO δεν διευκρίνισε με αναφορές σε πραγματικά περιστατικά για ποιον λόγο η πείρα του προσφεύγοντος δεν πληροί τα κριτήρια που καθορίζονται στην προκήρυξη του διαγωνισμού.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της ισότητας των μερών της διαδικασίας, καθόσον η EPSO, μη παρέχοντας επαρκή αιτιολογία, δεν παρέσχε στον προσφεύγοντα τη δυνατότητα να αναπτύξει καταλλήλως τις αιτιάσεις του ήδη με την υποβολή της ένστασής του.